02/10/2009 | Administración LocalMunicipal
Touro
Anuncio ordenanza reguladora do servizo de axuda no fogar

ANUNCIO Habéndose convertido en definitiva a aprobación da ordenanza reguladora do servizo de axuda no fogar, acordada polo Pleno do Concello en sesión celebrada o día 26 de xuño de 2009, publícase o texto íntegro do citado acordo xunto co texto da ordenanza: Examinada a ordenanza reguladora da prestación do servizo de axuda no fogar, o Pleno, por unanimidade, acorda: Primeiro.- Aprobar inicialmente a ordenanza reguladora do servizo de axuda no fogar, que se transcribe a continuación: A Lei 39/2006 de promoción da autonomía persoal e atención ás persoas en situación de dependencia, introduce cambios que inciden directamente en aspectos importantes da prestación do servizo de axuda no fogar. Coa entrada en vigor da Orde do 22 de xaneiro de 2009, polo que se regula o servizo de axuda no fogar na Comunidade Galega, a disposición transitoria primeira, establece que os concellos nun prazo de seis meses, adaptarán as súas ordenanzas ao disposto na mencionada orde. En consecuencia, no exercicio da potestade regulamentaria recoñecida ós concellos no art.41 da Lei 7/1985 de 2 de abril, disponse: O obxecto do presente regulamento e a adaptación do Servizo Municipal de Axuda no Fogar de acordo co establecido na Lei 13/2008 do 3 de decembro, de Servizos Sociais de Galicia e a Orde do 22 de xaneiro de 2009 polo que se regula o servizo de axuda no fogar, o Decreto 143/2007 do 12 de xullo polo que se regula o réxime autorización e acreditación dos programas e dos centros de Servizos Sociais, a Lei 39/2006 do 14 de decembro de promoción da autonomía persoal e atención as persoas dependentes, o Real Decreto 727/2007 do 8 de xuño sobre criterios para determinar a intensidade de protección, servizos e contía das prestacións e o establecido na Orde do 17 de decembro do 2007 pola que se establecen os criterios para a elaboración do PIA, das intensidades de protección dos servizos, réxime de compatibilidades das prestacións do sistema para a autonomía e atención a dependencia na Comunidade Autónoma de Galicia.1. O Servizo de Axuda no Fogar ten a consideración de prestación básica de servizos sociais comunitarios inserta no sistema integrado de servizos sociais, con planificación, coordinación e control público, que a través de persoal cualificado e supervisado presta un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestructuración familiar, facilitando a permanencia no seu propio entorno de convivencia, favorecendo a súa calidade de vida e evitando ou atrasando a súa posible institucionalización.2. O Servizo de axuda no fogar poderá incluír intervencións de carácter persoal, doméstico, socio-educativo e preventivo, conforme a valoración técnica realizada polos servizos sociais de atención primaria. O Servizo de axuda no fogar está dirixido a toda a poboación do Concello de Touro e con carácter prioritario ás persoas en situación de dependencia e ás que polas súas circunstancias físicas ou psíquicas teñan limitada a súa autonomía persoal e a súa capacidade de relación social, sempre e cando este supoña un recurso idóneo segundo a valoración dos profesionais dos servizos sociais comunitarios. Non poderán ser usuarios deste servizo as persoas que poidan beneficiarse dun servizo similar por parte doutra entidade e as que presenten un estado de deterioro físico ou psicolóxico tal que provoque unha valoración técnica de asistencia en centro residencial ou equipamento especializado, mais acorde coas súas necesidades de atención específica. Darase prioridade no acceso ó servizo ás persoas que teñan un dereito recoñecido de atención dentro do sistema de autonomía e atención á dependencia segundo grao e nivel. As atencións terán un carácter complementario e non substitutorio das capacidades do usuario e doutras persoas do seu contorno inmediato de maneira que se facilite e promova a súa autonomía. Poderán prestarse os seguintes tipos de atencións: a) Atencións de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio para o aseo persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos - Apoios para cambios posturais, mobilizacións, orientación espacio-temporal. - Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: - Acompañamentos fora do fogar para acudir a consultas ou tratamentos. - Apoio na realización de xestións necesarias ou urxentes. No caso de precisar algunha destas atencións, o medio de transporte será facilitado polo usuario do servizo. c) Atención das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Facilitar a compra de alimentos, e outros productos de uso común, que será sempre acordada a organización co persoal técnico encargado da supervisión do servizo. - Preparación de alimentos cando non exista servizo complementario de xantar ou por valoración dos técnicos responsables do seguimento, poderá incluír á preparación de comidas. - Lavado e coidado das prendas de vestir. - Coidados básicos da vivenda. d) Atencións de carácter psicosocial e educativo: Intervencións técnico-profesionais formativas e de apoio ó desenvolvemento das capacidades persoais, a afectividade, a convivencia e a integración na comunidade así como á mellora da estructuración familiar. e) Atencións de carácter complementario: - Actividades de acompañamento, socialización e desenvolvemento de hábitos saudables. - Prestación de teleasistencia. - Adaptacións funcionais no fogar. - Servizo de podoloxía. - Servizo de fisioterapia. Estes servizos prestaranse, opcionalmente, de contar o concello co financiamento suficiente para o seu desenvolvemento. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: - A realización de actividades domésticas que non fosen incluídas no proxecto de intervención. - Actuacións que, polo seu carácter sanitario, deban en todo caso ser realizadas por persoal facultativo. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e se é o caso, sobre o procedemento administrativo común, terán dereito: - A seren tratadas con respecto debido a súa dignidade. - A recibiren unha atención adaptada as súas necesidades, coa calidade e duración prescritas en cada caso. - A coñeceren a situación do seu expediente. - Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. - A recibiren información sobre as modificacións sobrevidas durante a prestación do servizo. - A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. Ademais dos deberes que se contemplen no art.7 da Lei 13/2008 do 3 de decembro, de Servizos Sociais de Galicia, terán os seguintes deberes: - Cumprir coas condicións do servizo, facilitándolle a execución das tarefas ao persoal a cargo e poñer á súa disposición, se é o caso, medios materiais necesarios. - Colaborar, na medida das súas posibilidades, no desenvolvemento do servizo, en función das súas capacidades e nos termos acordados en cada caso. - Respectar a dignidade persoal e profesional das persoas que presten o servizo, así como os límites das súas obrigas laborais. - Facilitar e colaborar no seguimento e avaliación do servizo. - Informar dos cambios de calquera circunstancia que impliquen unha modificación na súa capacidade económica, así como das circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo. - Participar no pagamento do servizo nos termos que se estableza na súa norma reguladora. - Comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo. O servizo de axuda no fogar estará integrado nos servizos sociais municipais e será coordinado polo traballador/a social do equipo de servizos sociais. O acceso producirase de acordo coas seguintes modalidades: 1.- O acceso será directo para persoas que, tendo recoñecida a situación de dependencia, se lles asigne a axuda no fogar na correspondente resolución de programa individual de atención.2.- Para as persoas que non teñan recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o procedemento iniciarase a instancia de parte, de conformidade cos principios xerais recollidos na Lei 30/1992, de 26 de novembro, de réxime xurídico das administracións e do procedemento administrativo común e co baremo contemplado no anexo I. A solicitude para acceder ao servizo tramitarase nos servizos sociais do concello, onde serán valoradas por parte do traballador/a social, coa correspondente visita domiciliaria e que determinará mediante informe social preceptivo e vinculante a idoneidade e a intensidade do servizo. Ó expediente incorporarase a documentación identificativa, a relativa a xustificación da capacidade económica persoal dos usuarios e a relativa ó estado de saúde dos beneficiarios. O órgano competente para dictar a resolución será o/ alcalde/sa, podendo delegar esta competencia de conformidade co artigo 21.3 da Lei 7/1985 de 2 de abril, reguladora das bases de réxime local. En circunstancias de urxencia, debidamente acreditadas, mediante resolución da alcaldía iniciarase de oficio a prestación do servizo, a proposta do traballador social municipal, coa correspondente instrucción do expediente correspondente. Unha vez notificada a resolución de concesión do servizo, o traballador/ra social dos servizos sociais elaborará un proxecto de intervención segundo o anexo II así como o acordo de prestación do servizo co usuario segundo modelo anexo III. O/a traballador/a social elaborará un plan de traballo dirixido á auxiliar de axuda no fogar, no que se concretarán os obxectivos, as tarefas a realizar, horarios e intensidade do servizo así como os profesionais que interveñen. Entregarase a cada usuario copia do presente regulamento. O traballador/a social do concello garantirá, mediante a coordinación coas auxiliares ou de ser o caso, co persoal técnico da empresa adxudicataria do servizo, visitas a domicilio, etc, a supervisión do mesmo, que será realizada sempre que as circunstancias a fagan necesaria e como mínimo cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e acordo do servizo. A auxiliar que prestará o servizo será acompañada polo técnico/a responsable para inicio da prestación no domicilio do usuario, con indicación concretas das tarefas a realiza. Sempre que sexa posible, o usuario contará con un/unha auxiliar de referencia, tendo en conta a dispoñibilidade do servizo que debe respectar libranzas, vacacións, baixas laborais, etc das/os traballadoras/es. No suposto de cesación do servizo por parte da empresa, comunicarase cun preaviso de 30 días, neste caso a entidade que pretende cesar continuará na prestación dos servizos ata a aprobación do cambios da empresa pola entidade local. A entidade ten a disposición dos usuarios do servizo de axuda no fogar un libro de reclamacións. Das queixas presentadas, remitirase orixinal ao Servizo de Inspección do órgano correspondente. O acceso ó servizo producirase a través dos servizos sociais do concello, de acordo coas seguintes modalidades: 1.- Acceso directo a persoas dependentes. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do programa individual de atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestación do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2.-Acceso a persoas non dependentes. Para as persoas que non teñan o recoñecemento da situación de dependencia, previa prescrición técnica favorable dos servizo sociais comunitarios, empregarase un baremo no que, ademais dos posibles déficits de autonomía, se valoren factores de carácter persoal e sociofamiliar, o apoio social, a situación da vivenda e outros que dificulten obxectivamente a normalización social a calidade de vida segundo se recolle neste regulamento.3.- De igual maneira á expresada no apartado anterior procederase nas situacións nas que a problemática principal estea relacionada con aspectos convivencias e socio-educativos (Educación Familiar). -Renuncia da persoa usuaria -Cambio de programa individual de atención ou do proxecto de intervención que implique un cambio de asignación de recurso e a incompatibilidade co servizo de axuda no fogar. -Traslado definitivo da súa residencia a outro concello. -Falecemento da persoa usuaria -Incumprimento reiterado dos deberes e obrigas establecidas no presente regulamento. -A falta do pagamento do servizo durante dous meses consecutivos. -Desaparición das causas que motivaron a prestación do servizo. -Superación dos tres meses da suspensión temporal -Baixa no Padrón municipal de habitantes.1- Estancia temporal no domicilio de familiares ou achegados ou ausencia temporal do domicilio por un máximo de tres meses, acreditando as causas que motivan dita ausencia.2- Modificación temporal das causas que motivaron a necesidade do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema da autonomía e atención a dependencia, suposto no que se estará ó disposto na normativa reguladora. Será necesario o informe previo xustificativo do coordinador do servizo.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico da/o traballador/a social.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria sería flexible e conforme co plan de coidados de maneira que se garanta a cobertura das necesidades de atención para a realización das actividades da vida diaria, ademais dos días laborais os fins de semana e festivos. Establecese un límete horario comprendido entre as 8 e 22 horas, so excepcionalmente poderase ampliar o citado horario.3. Nos restantes casos a intensidade do servizo virá determinada na prescrición efectuada polo traballador/a social de servizos sociais comunitarios. Artigo 15º Participación no financiamento do servizo das persoas usuarias. O servizo de axuda no fogar financiarase con cargo ao orzamento municipal, coas achegas da Comunidade Autónoma, da Deputación Provincial e maila achega dos usuarios. A achega económica dos usuarios está regulada a través de ordenanza fiscal local de acordo co establecido no art.17 da Orde reguladora do servizo de axuda no fogar para a Comunidade Autónoma de Galicia.1.- No caso de que a capacidade económica da persoa usuaria sexa igual ou inferior ó Indicador Público de Rendas de Efectos Múltiples (IPREM), quedará exenta da obriga de participar no custe do servizo, igualmente que aquelas persoas que, mediante informe razonado do servizo de asistencia social, acrediten incapacidade para facer frente aos custos do sevizo polas cargas familiares ou outras circunstancias que, razoadamente, sexan alegadas.2.- Para os demais supostos a achega está regulada na ordenanza fiscal, establecendo unha regulación progresiva do copagamento para usuarios da dependencia e outra para usuarios de libre concorrencia, que en todo caso respectará os límites seguintes establecidos na Orde do 22 de xaneiro de 2009 pola que se regula o servizo de axuda no fogar na Comunidade Autónoma: As persoas con capacidade económica superior ao 100% pero que non exceda o 300% do IPREM, asumirán un mínimo do 10% e un máximo do 20% do custo servizo. As persoas usuarias con capacidade económica superior ao 300% pero que non exceda o 500% do IMPREM, asumirán un mínimo do 21% e un máximo do 60% do custo do servizo. As persoas usuarias cunha capacidade económica superior ao 500% do IPREM, asumirán un mínimo do 61% e un máximo do 65% do custo servizo. Usuarios dependentes: Usuarios de libre concorrencia: Prezo hora 12,5 €, que se actualizará no seu caso mediante acordo da Xunta de goberno local en cada exercizo presupostario. Despois do cálculo dos ingresos netos poderán descontaranse os gastos de aluguer ou hipoteca da vivenda habitual debidamente acreditados, así como calquera circunstancia que unha vez valorada poida xustificarse como causa de non poder acceder ao servizo. As liquidacións de prezos practicaranse por meses naturais, aboándose cada mensualidade nos 15 primeiros días naturais do mes. O abono efectuarase mediante cargo na cota corrente ou cartilla de aforros do solicitante, que deberá indicar no modelo adxunto. As tarifas revisaranse anualmente, para o que o beneficiario aportará a documentación que lle sexa requirida no prazo establecido. O servizo de axuda no fogar é un servizo de competencia municipal que poderá prestarse mediante xestión directa da propia entidade local ou ben mediante contrato de xestión de servizo público, tal e como establece o artigo.154 e seguintes do Real Decreto Lexislativo 2/2000, do 16 de xuño polo que se aproba o texto refundido da Lei de contratos das administracións públicas. A) Traballador/a social de servizo social municipal, ó que corresponde a función de: -Programación e organización xeral do servizo -Xestións para a financiamento. -Recepción da demanda e valoración das necesidades de acordo co baremo establecido. -Realización das visitas domiciliarias necesarias tanto para a valoración como para o seguimento. -Elaboración de informes sociais e propostas. -Deseño ou supervisión do proxecto individualizado de intervención e acordo do servizo co usuario. -Elaboración ou supervisión do plan de traballo asignado á auxiliar. -Seguimento ou supervisión do proxecto de intervención que será coa periodicidade requirida en cada caso e como mínimo bimensual. -Coordinación co resto dos profesionais que interveñen, tanto da entidade local como de entidades externas. B) O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de formación profesional de grao medio de “atención sociosanitaria” ou equivalente, regulado por Real Decreto 496/2003, de 2 de maio, ou en posesión do certificado de profesionalidade de “atención sociosanitaria a persoas no domicilio” ou equivalente, regulado no Real Decreto 1379/2008, de 1 de agosto, polo que se establecen os certificados de profesionalidade da familia profesional de “servizos socioculturais e a comunidade”. -Asistencias, de atención persoal e doméstica. -Educativas sobre habilidades sociais básicas. -Favorecer a participación do usuario e non substituílo naquelas funcións que poida desenvolver por si mesmo. - Outras complementarias para o desenvolvemento persoal a vida diaria. - De colaboración e coordinación co resto dos profesionais que interveñen. C) Educador/a Familiar: -Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como a mellora da estructuración familiar. -Compañía e acompañamento en actividades de lecer. -Calquera outra acordada no proxecto de intervención e que non sexa susceptible de responsabilidade por parte doutro profesional. Contarase con un expediente individual para cada caso que, contará como mínimo coa seguinte documentación: - Solicitude. (para usuarios de acceso libre) - Baremo para determinar asignación do servizo en libre concorrencia. - Informe médico - Informe Social - Impreso de domiciliación bancaria. - Proxecto de Intervención. - Contrato entre usuario e concello. - Impreso de baixa voluntaria. - Plan de traballo para auxiliar de axuda no fogar. - Fotocopia do D. N. I. - Fotocopia da Seguridade Social -Certificado de empadroamento e convivencia. -Informe médico.-Xustificante da capacidade económica dos usuarios: declaración da renda ou certificado de imputacións, xustificantes de pensións, prestacións ou rendas de traballo, aluguer, certificados de rendementos de capital mobiliario, recibos catastrais. -Contrato de aluguer de vivenda. -Calquera outro documento que se considere necesario para a tramitación da solicitude. O usuario poderá estar exento de aportar a documentación que estando actualizada, xa este en poder dos servizos sociais comunitarios encargados de tramitar o servizo. A administración local poderá dispoñer que se efectúen as comprobacións oportunas sobre a veracidade dos datos aportados polos interesados. O presente regulamento, unha vez aprobado definitivamente e publicada na forma legal establecida, entrará en vigor conforme o previsto no artigo.70.2 e concordantes, da Lei 7/1985.” FACTOR 1: AUTONOMÍA PERSOAL (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor “autonomía persoal” realizarase de acordo coa seguinte táboa: FACTOR 2: APOIO SOCIAL (máximo total 20 puntos) Puntos Puntos FACTOR 3: SITUACIÓN FAMILIAR/SOCIALIZACIÓN MENORES (máximo total 20 puntos) 3.1. Conflito (máximo total 4 puntos) Puntos 3.2. Limitacións de rol (máximo total 2 puntos) Puntos 3.3. Monoparentalidade (máximo total 2 puntos) Puntos 3.4. Habilidades parentais (máximo total 2 puntos) Puntos 3.5. Número de menores (máximo total 10 puntos) Puntos Puntos FACTOR 4: OUTROS ASPECTOS SOCIAIS (máximo total 20 puntos) 4.1. Vivenda (total 10 puntos) Puntos 4.2. Integración no contorno (total 10 puntos) Puntos Puntos Puntos Segundo.- Someter a información pública o presente acordo por espazo de 30 días hábiles aos efectos de que se presenten as reclamacións que se estimen oportunas, quedando definitivamente aprobada de non presentarse alegacións, publicándose a ordenanza definitiva no Boletín Oficial da Provincia. Terceiro.- Facultar ao señor Alcalde para a execución do presente acordo.2. b).- Ordenanza fiscal reguladora do prezo público do servizo de axuda no fogar: Examinada a ordenanza fiscal do prezo público por prestación do servizo de axuda no fogar; a Xunta de Goberno Local, por unanimidade, acorda: Primeiro.- Aprobar inicialmente a ordenanza fiscal reguladora do prezo público por prestación do servizo de axuda no fogar, que se transcribe a continuación: “Ordenanza fiscal reguladora da achega económica dos usuarios do servizo de axuda no fogar do Concello de Touro: 1.- Para a determinación da capacidade económica das persoas usuarias do servizo terase en conta o establecido no artigo 17 da Orde do 22 de xaneiro de 2009, reguladora do SAF para a Comunidade Autónoma de Galicia e o contemplado no artigo 15 do Regulamento Interno do SAF do Concello de Touro.2.- En canto á participación no financiamento do Servizo das persoas usuarias, establecese unha regulación progresiva de copagamento do servizo para usuarios da dependencia e outra de libre concorrencia, de acordo ao establecido no artigo 18 da Orde do 22 de xaneiro de 2009, pola que se regula o servizo de axuda no fogar para a Comunidade Autónoma de Galicia. Excepcionalmente os casos de desestructuración familiar e risco de exclusión social que precisen de atención psicosocial e educativa de acordo coa valoración e proposta do traballador/ra social mediante resolución motivada do órgano competente, están exentos de pago. Esta táboa de copagamento aplicarase a tódolos servizos complementarios do servizo de axuda no fogar, enténdase fisioterapia, podoloxía, xantar na casa, etc., no caso de non estar suxeitos a convenio específico, ou ordenanza específica.3.- O prezo da hora está calculado en función do custo medio actual dos días laborables e fins de semana sendo de 12.50 euros/hora, e será de aplicación o tanto por cento do custo hora segundo os ingresos, delegándose na Xunta de Goberno as actualizacións do prezo que, no seu caso, corresponda. TÁBOAS DE COPAGAMENTO. Usuarios de acceso directo (Dependencia): Usuarios de libre concorrencia: TÁBOAS SEGUNDO IPREM 2009 Táboa de copagamento usuarios dependentes e de libre concorrencia: As táboas establecidas para ao exercicio 2009 estarán suxeitas as variacións establecidas cada ano no IPREM. A presente ordenanza, unha vez aprobada definitivamente será publicada na forma legal establecida, entrará en vigor conforme ó previsto no artigo.70.2 e concordantes, da Lei 7/1985.” Segundo.- Someter a información pública o presente acordo por espazo de 30 días hábiles aos efectos de que se presenten as reclamacións que se estimen oportunas, quedando definitivamente aprobada de non presentarse alegacións, publicándose a ordenanza definitiva no Boletín Oficial da Provincia. Terceiro.- Facultar ao señor Alcalde para a execución do presente acordo.” Touro, a 22 de setembro de 2009. O ALCALDE, Asdo.: Ignacio Codesido Barreiro.